Vita:Nosza

message: Segítsen valaki. Amikor megláttam, hogy ez a település leírása létezik itt, a magyar Wikipédián célszerűnek találtam a helység lapjának létrehozatalát a szerb Wikin. Ez rutinos dolog, és teljesen szabályos. Egyszercsak egy ottani admin elkezdett trollozni, hogy a település nem szerepel a szerb kormány hivatalos dokumentumaiban (ami önmagában elég baj!), ezért csatoljam a leírását a legközelebbi település Hajdújárás lapjához. Azt is hozzátette, idézem "a Wikipédia nem holmi vidéki falvacskák bemutatótere". Hogy ez milyen érv és hozzáállás, magatok döntsétek el.
A cikk szabályosan referenciálva van, leírja a helyi viszonyokat, a demográfiát, a kultúrális életet... talán elmenne még kiemelt cikknek is. Az illető szerkesztőnek számtalan érvet hoztam fel kezdve attól, hogy a Wikipédia szabad és államtól független projekt tehát nem csak az állam dokumentumai számítanak referenciának, hanem történelmi tények, térképek is. Elmondtam neki, hogy egy világtól elzárt faluról is joga van a közvéleménynek tudni, és hol lehetne szebben bemutatni mint itt a Wikipédián? Hiszen a térképen a település rajta van!? Sőt még azt is mondtam – arra reagálva hogy Nosza egy semmi falvacska – hogy egyes városoknak Szerbiában fele annyi lakosa van mint a magyarlakta Noszának, mégsem kell a cikkeiket módosítgatni. Főleg azt nehezményeztem, hogy az admin Közösségen belüli szavazás nélkül ösztönöz törlésre, és azt, hogy már 2007 óta létezik más Wikin is a cikk megfelelője, tehát Interwiki jellegű cikkről lenne szó amit törölni szeretnének. Ha nem jó ott, akkor itt sem lehet jó, nem?
Most várom az adminisztrátor következő lépését, nemrég válaszották és kissé forrófejű, már máskor is volt vele vitám, akkor kitűnt magyarellenes megnyilvánulásaival, úgyhogy a helyzet nem túl fényes. Mi a teendő?–Jozefsu vita 2019. március 11., 22:28 (CET)

message: Először is gratulálok a szerb wikin létrehozott cikkedhez, ami az én véleményem szerint, és amennyire meg tudom ítélni, nagyon színvonalas. Nagyon sajnálatosnak tartom, hogy ilyen ellenállást szült. Talán azzal érvelhetnél az ottani vitában, hogy milyen más településrészekről vagy régebben önálló településekről van már cikk a szerb wikiben, és hogy ez azokhoz hasonló státusú.
A nevezetességi viták a magyar wikin is szinte állandóak és gyakran igen élesek. A szerb wikin folyó ilyen vitába beavatkozni nem tudunk, és valószínűleg nem is lenne hasznos, különösen, ha tényleg magyarellenes érzelmű vitapartnerről van szó. A magam részéről csak reménykedni tudok abban, hogy az ottaniak között is túlsúlyra jut a józanság. Talán az ottani szerkesztők között kellene szövetségeseket keresned, és ragaszkodni a nyilvános vitához, törlési eljáráshoz. De végső soron az általad összeszerkesztett információ akkor is megmarad, ha a cikk tartalmát a Хајдуково cikkhez szerkeszted hozzá. Mindenesetre javaslom, hogy a cikkedet mentsd el jobb időkre, legalább saját allapon, akár a magyar wikin is, saját szerkesztői allapon. Üdv– Szilas vita 2019. március 12., 09:48 (CET)
replies: text: Nagyon köszönöm a gyors választ, nem beavatkozásra számítottam (ami egyébként is precedens lenne) csak azért írtam ide, mert ha az ottani cikk törlésre kerül az szerintem az ittenit is érintené. Főleg azért, mert az ország területi elrendezésről szóló új törvény valóban nem szerepelteti Noszát külön településként.

text: Nos, még senki sem reagált. A Közösségi portál, amit ott Főtér-nek neveznek halottnak tűnik, ezért PM kértem tanácsot egy bürokratától. Azt mondam neki, hogy csak az adminisztrátor fölényes viselkedése zavar, és amint a Közösség dönt, vagy amit több szerkesztő közös koncenzusa határoz haladéktalanul azt fogom tenni. Mert ha nincs koncenzus állóháború alakulhat ki, vagyis az amúgy rendesen megírt cikket különböző figyelmeztető sablonokkal csúfítják el. A helyi Wikin a hasonló problémákat gyakran szerkesztési háborúval próbálják megoldani (3 oda 3 vissza, blokkolások) amit én józan érvekkel szerettem volna elkerülni. De a józanság azért is fontos, mert a helységet bemutató cikk nem "magyar" propaganda, a történelem úgy hozta, hogy a magyar lakosság a szomszédos Hajdújáráson is többségben van, így ennek nacionalizmushoz semmi köze. Csakhogy sok szerb nem is tudja, hogy Szerbiában vannak magyarlakta települések, ez itt a gond. Nos, majd legalább a Wikipédiáról értesülnek róla. Kösz mégegyszer–Jozefsu vita 2019. március 12., 16:27 (CET)
replies: text: :A vitát tudtomon kívül szavazásra adták (nem tudom ez mennyire szabályos) és oda becsatlakozva önként vállaltam, hogy a cikket átszerkesztem Hajdújárás településbe (a szerkesztőtársak javaslata alapján). Így a település (amely a szerb kormány szerint nem létezik!) különálló cikke csak a magyar Wikipédián marad meg. A szerb Wikipédisták nem értik meg, hogy Noszán emberek élnek, a településnek története van, az egész nem a holdon történik. De ha ott történne, véleményem szerint a Vikipédián akkor is meg lehetne a helye, csupán informatíve írhatna róla (szerintük "ha valami érdekes, az még nem feltétlenül érdemel Wikipédiás cikket" – vagyis egy település fizikai létének tagadása számukra "érdekesség"). A Wikipédisták nálatok is ilyen ridegek?–Jozefsu vita 2019. március 12., 17:15 (CET)
Fejlemény: a szavazás megmentette a cikket a szerb Wikin. Az eset precedens mivoltát az adja, hogy végre többség döntött arról, hogy a Wikipédián lehet olyan kis településekről írni amelyek nem rendelkeznek hivatalos "település" státussal, amennyiben áll rendelkezésre elég ellenőrizhető referencia. Le kellett vennem a cikkről a hivatalos település sablont, de helyette készíthetek egy másikat. Ennyi.–Jozefsu vita 2019. március 23., 06:46 (CET)

text: Gratulálok! Ez bizonyítja, hogy a józan ész győz a gyűlölködés felett, amely nálunk is átszövi néhány szerkesztő munkásságát. Voxfax vita 2021. október 23., 07:41 (CEST)
thread_title:  Vita a szerb wikin 

message: A Szalatornyára vonatkozó bejegyzést (amely nincs is referenciálva) törölnöm kell, mert egyenlőre úgy néz ki hogy az említett toponim nem Magyarkanizsa község területén van. Igaz, hogy régi térképek tanúsága szerint "végigfut" a Ludasi-tó két oldalán, és a "Stara Torina" kiírás a térképeken eléri Nosza első házait, de attól nem megy tovább. Ráadásul úgy néz ki minta sem ma, sam egykor nem lett volna különálló helyszín, még kevésbé település, inkább csak puszta, határrész, illetve kataszteri egység megnevezése.
Az egyetlen referencia amit Szalatornyáról találtam, és a legrelevánsabbnak tűnik az Szekeres László régész leírása (Szabadkai helynevek, 1975): "Szabadka régi határvonala mentén húzódó szántóföldek vagy halom ne­ve, amely Ludas puszta keleti felén, Noszától nem messze fekszik. A Stara Torina elnevezést idővel a helyi la­kosság Szalatornyára változtatta, amit ma is használ."
Sikerült kideríteni, hogy Szalatornya mégis létezik :)–Jozefsu vita 2019. május 5., 20:18 (CEST)
thread_title:  Szalatornya (Stara Torina)